Marinela har boet en del af sit liv i [[Montenegro]]. Hendes forældre kom i [[1970'erne]] til [[Danmark]], hvor Marinela blev født. Som seks-årig flyttede hun ned til sin farmor i det tidligere [[Socialistiske Føderale Republik Jugoslavien|Jugoslavien]] for at starte i skole, mens hun i hver ferie blev sendt retur til forældrene. Efter 3. klasse flyttede Marinella hjem til Danmark. Siden hun var lille har hun drømt om at være [[skuespiller]] og har blandt andet gennemført en toårig skuespiller-uddannelse på [[Den Ny Dramaskole]] efter en 3-årig sproglig studentereksamen. Marinela har siden blandt andet lavet film i [[Serbien]] og været frontfigur i en [[Tuborg]]-reklame for hvedeøl. Hendes mest kendte rolle er nok i filmen [[Pusher 3]], hvor hun spillede Milena – [[Zlatko Buric]]s karakters datter.
Levende_personer Personbillede_savnes Kunst